Ангрэн (горад)

Ангрэ́н (узб.: Angren, Ангрен) — горад у Ташкенцкім вілаеце Узбекістана. Насельніцтва — 191 300 жыхароў (2021). Цэнтр вугальнай прамысловасці Узбекістана. Размешчаны ў правабярэжнай частцы даліны ракі Ахангаран (Ангрэн) паміж Чаткальскім і Усходне-Курамінскім хрыбтом, за 78 км на паўднёвы ўсход ад Ташкента (114 км па дарозе). Горад складаецца з некалькіх раз’яднаных частак. Праз Ангрэн праходзяць аўтамагістраль Ташкент — Каканд і чыгуначная лінія Ангрэн — Пап. Зноскі